Document ID: 32007R0973

KOMISSION ASETUS (EY) N:o 973/2007,
annettu 20 päivänä elokuuta 2007,
tilastollisen toimialaluokituksen NACE Rev. 2 täytäntöönpanosta annettujen eri tilastoaloja koskevien yhteisön asetusten muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1893/2006 (1) ja erityisesti sen 6 artiklan 1 kohdan b alakohdan,
sekä katsoo seuraavaa:
(1)
Ajantasaisen luokitusjärjestelmän vahvistaminen on keskeistä komission käynnissä oleville toimille, joiden tavoitteena on nykyaikaistaa yhteisön tilastojen tuottamista siten, että niissä otetaan tekninen kehitys ja talouden rakenteelliset muutokset huomioon, jotta ne kuvaavat aidosti nykyistä taloudellista todellisuutta.
(2)
Siksi asetuksella (EY) N:o 1893/2006 vahvistetaan tarkistettu tilastollinen toimialaluokitus NACE Revision 2, jäljempänä ’NACE Rev. 2’.
(3)
Asetuksen (EY) N:o 1893/2006 6 artiklan mukaan komission on toteutettava täytäntöönpanotoimenpiteet, jotka ovat tarpeen kyseisen asetuksen panemiseksi täytäntöön NACE Rev. 2:n käytön osalta eri tilastoaloilla.
(4)
Tilastollisen toimialaluokituksen tarkistetun version vahvistaminen merkitsee, että erityisesti tiettyjä viittauksia NACE Rev. 1:een tai NACE Rev. 1.1:een sekä useita eri säädöksiä on tarpeen muuttaa. Siksi seuraavia säädöksiä on muutettava: komission asetus (EY) N:o 1726/1999, annettu 27 päivänä heinäkuuta 1999, ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999 täytäntöönpanosta työvoimakustannuksia koskevien tietojen määrittelyn ja toimittamisen osalta (2); komission asetus (EY) N:o 1916/2000, annettu 8 päivänä syyskuuta 2000, ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999 täytäntöönpanosta ansioiden rakennetta koskevien tietojen määrittelyn ja toimittamisen osalta (3); komission asetus (EY) N:o 2163/2001, annettu 7 päivänä marraskuuta 2001, teknisistä menettelyistä maanteiden tavarankuljetuksia koskevien tilastojen toimittamista varten (4); komission asetus (EY) N:o 1216/2003, annettu 7 päivänä heinäkuuta 2003, työvoimakustannusindeksistä annetun Euroopan parlamentin ja neuvoston asetuksen (EY) N:o 450/2003 muuttamisesta (5); komission asetus (EY) N:o 1983/2003, annettu 7 päivänä marraskuuta 2003, yhteisön tulo- ja elinolotilastoista (EU-SILC) annetun Euroopan parlamentin ja neuvoston asetuksen (EY) N:o 1177/2003 täytäntöönpanosta ensisijaisten tavoitemuuttujien luettelon osalta (6); komission asetus (EY) N:o 753/2004, annettu 22 päivänä huhtikuuta 2004, Euroopan parlamentin ja neuvoston päätöksen N:o 1608/2003/EY täytäntöönpanosta tiede- ja teknologiatilastojen osalta (7); komission asetus (EY) N:o 912/2004, annettu 29 päivänä huhtikuuta 2004, teollista tuotantoa koskevan yhteisön tietojen keruun aikaansaamisesta annetun neuvoston asetuksen (ETY) N:o 3924/91 täytäntöönpanosta (8); komission asetus (EY) N:o 1450/2004, annettu 13 päivänä elokuuta 2004, innovaatiotilastojen tuotannosta ja kehittämisestä tehdyn Euroopan parlamentin ja neuvoston päätöksen N:o 1608/2003/EY täytäntöönpanosta (9); komission asetus (EY) N:o 430/2005, annettu 15 päivänä maaliskuuta 2005, yhteisön työvoimaa koskevan otantatutkimuksen järjestämistä koskevan neuvoston asetuksen (EY) N:o 577/98 täytäntöönpanosta vuodesta 2006 lähtien toimitettavien tietojen koodauksen ja rakenteellisia muuttujia koskevien tietojen keruussa käytettävän alaotoksen osalta (10); komission asetus (EY) N:o 782/2005, annettu 24 päivänä toukokuuta 2005, jätetilastoja koskevien tulosten toimitusmuodosta (11).
(5)
Tässä asetuksessa säädetyt toimenpiteet ovat neuvoston päätöksellä 89/382/ETY, Euratom (12) perustetun tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1726/1999 seuraavasti:
1)
Lisätään 2 artiklan jälkeen 2 a artikla seuraavasti:
”2 a artikla
Siirtymätoimenpiteet NACE Rev. 2:n täytäntöönpanoa varten
Jäsenvaltioiden on toimitettava komissiolle (Eurostatille) kalenterivuotta 2008 koskevat työvoimakustannustietojen keruun tulokset sekä NACE Rev. 2:n että NACE Rev. 1.1:n mukaisesti, joista viimeksi mainittu on pakollinen ainoastaan taulukon A osalta ja ainoastaan NACE Rev. 1.1:n pääluokkatasolla.”
2)
Muutetaan liite II ja liite III tämän asetuksen liitteen I mukaisesti.
2 artikla
Muutetaan asetuksen (EY) N:o 1916/2000 liite I ja II tämän asetuksen liitteen II mukaisesti.
3 artikla
Korvataan asetuksen (EY) N:o 2163/2001 liitteessä ilmaisu ”NACE Revision 1” ilmaisulla ”NACE Rev. 2”.
4 artikla
Muutetaan asetus (EY) N:o 1216/2003 seuraavasti:
1)
Korvataan ilmaisu ”NACE Rev. 1” ilmaisulla ”NACE Rev. 2” koko tekstissä ja liitteissä.
2)
Korvataan ilmaisu ”pääluokat L, M, N ja O” ilmaisulla ”pääluokat O-S” 4 artiklassa ja liitteessä IV.
3)
Korvataan ilmaisu ”pääluokat C-K” ilmaisulla ”pääluokat B-N” liitteessä IV.
5 artikla
Korvataan asetuksessa (EY) N:o 1983/2003 ilmaisu ”NACE Rev. 1.1” ilmaisulla ”NACE Rev. 2” ja ilmaisu ”NACE Rev 1.1” ilmaisulla ”Rev. 2” liitteen alaviitteessä 22.
6 artikla
Muutetaan asetuksen (EY) N:o 753/2004 liite tämän asetuksen liitteen III mukaisesti.
7 artikla
Muutetaan asetus (EY) N:o 912/2004 seuraavasti:
1)
Korvataan 1 artikla seuraavasti:
”1 artikla
Asetuksen (ETY) N:o 3924/91 1 artiklassa tarkoitettu tiedonkeruun ala määritellään käyttämällä perusjoukkoa ja havaintoyksikköä.
Viiteajanjakson perusjoukkoon kuuluvat yritykset, joiden ensisijainen toimiala tai jokin toissijaisista toimialoista kuuluu Euroopan yhteisön tilastollisen toimialaluokituksen (NACE Rev. 2) pääluokkaan B tai C; toimialaluokituksesta säädetään Euroopan parlamentin ja neuvoston asetuksella (EY) N:o 1893/2006 (13)
Havaintoyksikkönä on yritys, sellaisena kuin se on määritelty tilastoyksiköistä yhteisön tuotantojärjestelmän havainnointia ja analyysia varten annetussa neuvoston asetuksessa (ETY) N:o 696/93. Jäsenvaltiot voivat kerätä tietoja käyttämällä toista tilastoyksikköä havaintoyksikkönä, kunhan ne toimittavat Eurostatille yritystasoon perustuvat tiedot.
2)
Korvataan 3 artikla seuraavasti:
”3 artikla
Neuvoston asetuksen (ETY) N:o 3924/91 3 artiklan 2 kohdassa tarkoitettu jäsenvaltioiden velvoite noudattaa sellaisia tietojen keruun menetelmiä, jotka helpottavat tietojen keruuta yrityksistä, jotka edustavat vähintään 90:tä prosenttia kansallisesta NACE-luokituksen mukaisesta tuotannosta, toteutetaan siten, että jäsenvaltiot noudattavat sellaisia tiedonkeruumenetelmiä, joilla voidaan kerätä tiedot, jotka edustavat vähintään 90:tä prosenttia jokaisen NACE Rev. 2:n pääluokkiin B ja C kuuluvan luokan kansallisesta tuotannosta.”
8 artikla
Muutetaan asetuksen (EY) N:o 1450/2004 liite tämän asetuksen liitteen IV mukaisesti.
9 artikla
Korvataan asetuksen (EY) N:o 430/2005 liitteessä II oleva ilmaisu ”NACE Rev. 1.1” ilmaisulla ”NACE Rev. 2”.
10 artikla
Muutetaan asetuksen (EY) N:o 782/2005 liite tämän asetuksen liitteen V mukaisesti.
11 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2008, lukuun ottamatta 4 artiklaa, jota sovelletaan 1 päivästä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä elokuuta 2007.

Labels: 19